แนวโน้ม SET บวกต่อ! รับแรงหนุนงบ “บจ.” ไตรมาส 3
แนวโน้ม SET เช้าบวกต่อ! รับแรงหนุนจากทิศทางผลประกอบการบริษัทจดทะเบียนไตรมาส 3/65 ที่ทยอยออกมาอย่างต่อเนื่อง พร้อมให้แนวรับที่ 1,580 จุด และ แนวต้าน 1,600 จุด
แนวโน้ม SET เช้าบวกต่อ! รับแรงหนุนจากทิศทางผลประกอบการบริษัทจดทะเบียนไตรมาส 3/65 ที่ทยอยออกมาอย่างต่อเนื่อง พร้อมให้แนวรับที่ 1,580 จุด และ แนวต้าน 1,600 จุด
21 ต.ค. 2565

นายณรงค์เดช จันทรไพศาล ผู้ช่วยผู้อำนวยการฝ่ายวิเคราะห์หลักทรัพย์ บล.ไอร่า กล่าวว่า ตลาดหุ้นไทยเช้านี้แกว่งขึ้นได้ต่อ แม้ภาพรวมตลาดหุ้นในต่างประเทศจะไม่ได้ดีนัก แต่อย่างไรก็ตามดัชนีตลาดหุ้นไทยยังได้รับปัจจัยหนุนจากทิศทางผลประกอบการของบริษัทจดทะเบียนที่ออกมาอย่างต่อเนื่อง และ กำไรต่อหุ้น (EPS) ที่มีทิศทางปรับตัวเพิ่มสูงขึ้น
อย่างไรก็ตามยังคงต้องติดตามประเด็นการควบรวมกิจการของ บริษัท ทรู คอร์ปอเรชั่น จำกัด (มหาชน) หรือ TRUE และ บริษัท โทเทิ่ล แอ็คเซ็ส คอมมูนิเคชั่น จำกัด (มหาชน) หรือ DTAC ที่สภาองค์กรของผู้บริโภค เตรียมฟ้องศาลปกครองขอคุ้มครองฉุกเฉิน ที่อาจจะเข้ามากระทบให้เกิดความผันผวนได้บ้าง รวมทั้งจับตาทิศทางเงินทุนต่างชาติที่เริ่มไหลเข้ามาลงทุนในฝั่ง Long ในตลาด TFEX เพิ่มเติมด้วย พร้อมให้แนวรับที่ 1,580 จุด และ แนวต้าน 1,600 จุด